text: [{"text_idx": "#000000", "text": "Bru\u0301\u00f0arkalendarinKomandi bru\u0301dleypSkra\u0301set bru\u0301dleypBru\u0301dleypsgreinarVeitararSkra\u0301set veitaraHja\u0301lparto\u0301lSangsavnMinnis-listiBru\u0301dleyps kostna\u00f0urYnskilistinAlt samla\u00f0"}, {"text_idx": "#000001", "text": "Vi\u00f0 ringinum vi\u0301sir tu\u0301 \u00f8llum, at tu\u0301 hevur givi\u00f0 lyfti\u00f0, at vera saman vi\u00f0 makanum i\u0301 \u00e6vir. Men ti\u0301betur er ta\u00f0 hv\u00f8rki st\u00f8dd ella pri\u0301sur a\u0301 ringinum, sum avger\u00f0 um eitt hju\u0301naband er v\u00e6leydna\u00f0."}, {"text_idx": "#000002", "text": "Eg hoyri fo\u0301lk siga, ta\u0301 i\u00f0 onkur hevur tiki\u00f0 ring uppa\u0301, at tey hava fingi\u00f0 spjaldur. Ta\u00f0 er, spyrt tu\u0301 meg, ein nokk so go\u0301\u00f0 mynd, ti\u0301 tu\u0301 vi\u00f0 ringinum vi\u0301sir \u00f8llum, at tu\u0301 hevur givi\u00f0 lyfti\u00f0, at vera saman vi\u00f0 makanum i\u0301 \u00e6vir."}, {"text_idx": "#000004", "text": "Eg var og vitja\u00f0i mostur mi\u0301na, sum kort si\u0301\u00f0an er blivin einkja, eftir meir enn 60 a\u0301r. Me\u00f0an vit sita har, tekur hon um hondina, og hyggur so ni\u00f0ur og spyr do\u0301ttur si\u0301na eftir ringunum hja\u0301 s\u00e6r,ti\u0301 hon hev\u00f0i teir ikki a\u0301 fingrinum, ti\u0301 teir eru ov sto\u0301rir hja\u0301 henni, so eg skeyt upp, at hon koyrdi teir i\u0301 eitt ha\u0301lsband, ti\u0301 hesir hava so sto\u0301ran ty\u0301dning fyri hana, so kann hon hava si\u0301n ring og ringin hja\u0301 manninum saman. Hja\u0301 henni hevur ringurin sto\u0301rt vir\u00f0i."}, {"text_idx": "#000005", "text": "Fyri nogv hevur ringurin so nogv at siga, at hann fer aldrin av fingrinum, og taka tey hann av, so s\u00e6st ti\u0301\u00f0iliga, at ein ringur plagar at sita har."}, {"text_idx": "#000006", "text": "Ta\u00f0 fyrsta vit kunnu lesa um, at fo\u0301lk bru\u0301ktu ringar i\u0301 samband vi\u00f0 tru\u0301lovilsi, er uml. 4000 a\u0301ra gamalt, har Egyptar fl\u00e6tta\u00f0u stra\u0301 til ringar. Hesir hildu to\u0301 ikki so leingi, so seinni gj\u00f8rdu tey ringar u\u0301r le\u00f0ri og fi\u0301labeini. Ein ringur skuldi i\u0301mynda \u00e6vinleikan, ti\u0301 ringurin hevur onga byrjan og ongan enda, eins og egyptar so\u0301u ti\u0301\u00f0ina. Tey tilbo\u0301\u00f0u ringin/so\u0301lina, sum hv\u00f8nn dag byrja\u00f0i av ny\u0301ggjum. Eg i\u0301myndi m\u00e6r at tey, eins og vit i\u0301 dag,droymdu um \u00e6vigan k\u00e6rleika, og vi\u00f0 vo\u0301n um at k\u00e6rleikin bleiv fanga\u00f0ur i\u0301 ringinum, vi\u00f0 ti\u0301 sum hann avmynda\u00f0i, vo\u0301na\u00f0u tey, at k\u00e6rleikin skuldi vera \u00e6vigur."}, {"text_idx": "#000007", "text": "Ta\u00f0 vo\u0301ru tey kongaligu, i\u00f0 byrja\u00f0u at ny\u0301ta ringar, tey meiri v\u00e6lstilla\u00f0u to\u0301ku henda si\u00f0 til si\u0301n i\u0301 1800-talinum, og ikki fyrr enn i\u0301 1900-talinum bleiv ta\u00f0 vanligt millum vanlig fo\u0301lk, b\u00e6\u00f0i hja\u0301 monnum og kvinnum."}, {"text_idx": "#000008", "text": "Men hvar eigur ringurin at sita?"}, {"text_idx": "#000009", "text": "Gamalt var, at tru\u0301lovilsisringurin skuldi a\u0301 vinstra ringfingur, ti\u0301 hjarta\u00f0 situr vinstrumegni, og so fluttu tey ringin yvir a\u0301 h\u00f8gru hond, ta\u0301 i\u00f0 tey giftust. H\u00f8gra hond var s\u00e6dd sum tann \u201cr\u00e6tta\u201d hondin, ti\u0301 tu\u0301 gevur h\u00f8gru hond, ta\u0301 i\u00f0 tu\u0301 gevur eitt lyfti um okkurt."}, {"text_idx": "#000010", "text": "Summi bru\u0301ka b\u00e6\u00f0i tru\u0301lovilsi- og vi\u0301gsluring, og ta\u00f0 finnast ringar, i\u00f0 passa saman, solei\u00f0is, at teir si\u0301ggja u\u0301t sum ein ringur, ta\u0301 i\u00f0 tu\u0301 hevur teir a\u0301 sama fingri. So er ta\u00f0 tey, i\u00f0 hava so sto\u0301ran gimstein, at ta\u00f0 ikki passar ein ringur afturat a\u0301 fingurin. Ta\u0301 bru\u0301ka tey oftast tru\u0301lovilsisringin a\u0301 vinstra ringfinguri og vi\u0301gsluringin a\u0301 h\u00f8gra."}, {"text_idx": "#000011", "text": "I\u0301 dag eru m\u00f8guleikarnir o\u0301endaligir. B\u00e6\u00f0i hv\u00f8rjum ringurin er gj\u00f8rdur u\u0301r, og ringarnir kunnu eisini hava gimsteinar i\u0301. Hesir gimsteinar i\u0301mynda eisini okkurt, t.d.:Perla: ReinleikaDiamant: SakloysiOpal: Tru\u0301fesstiRubin: K\u00e6rleikaMa\u0301nastein: Eymleika"}, {"text_idx": "#000012", "text": "Ti\u0301betur er ta\u00f0 hv\u00f8rki st\u00f8dd ella pri\u0301sur a\u0301 ringinum, sum avger um eitt hju\u0301narband er v\u00e6leydna\u00f0. Hju\u0301narbandi\u00f0 er ein avtala millum tvey, at elska hv\u00f8nn annan, og vera saman gjo\u0301gnum ba\u00f0i go\u0301\u00f0ar og ringar ti\u0301\u00f0ir. Ta\u00f0 krevur vi\u00f0li\u0301kahald, og onkunti\u0301\u00f0 umv\u00e6ling.Joy Ann Simonsen"}]